**АДМИНИСТРАТИВЕН ДОГОВОР**

за предоставяне на безвъзмездна финансова помощ по Оперативна програма „Развитие на човешките ресурси“ 2014-2020

процедура чрез подбор на проекти

**BG05M9OP001-051 „Съвместни дейности на социалните партньори“**

|  |  |
| --- | --- |
| **Регистрационен номер на договора** | ***(регистрационен номер от ИСУН 2020)*** |

1. Настоящият договор се сключва на основание чл. 37, ал. 3 от ЗУСЕСИФ във връзка с постъпило проектно предложение (*ИСУН №, …..*) и т. ……от оценителен доклад (*чл. 35, ал. 1*), одобрен с решение …(*чл. 36, ал. 1, т.1*)

между

МИНИСТЕРСТВО НА ТРУДА И СОЦИАЛНАТА ПОЛИТИКА, ……..(адрес и ЕИК), представлявано от ………… в качеството на ръководител на управляващия орган на Оперативна програма „Развитие на човешките ресурси“ 2014-2020,

наричан по-нататък „Управляващ орган“

и

………………… *(наименование, ЕИК и седалище на бенефициента)*, представляван от…………………..

наричан по-нататък „Бенефициент“

1. **Страните по договора се споразумяха за следното:**
   1. Ръководителят на управляващия орган предоставя на Бенефициента **безвъзмездна финансова помощ** в максимален размер до …. лева (словом) по Оперативна програма „Развитие на човешките ресурси“ 2014-2020, приоритетна ос 1 „Подобряване достъпа до заетост и качеството на работните места“, процедура BG05M9OP001-1.051 „Съвместни дейности на социалните партньори“ (за изпълнение на проект (*наименование и номер от ИСУН*), наричан по-нататък „Проекта“.

2.2 Проектът е:

* на стойност ……. лева (словом), от които … лева безвъзмездна финансова помощ и … лева собствен принос (в случаите, когато е приложимо),
* с основни дейности ……;
* с индикатори за изпълнение ……
* с индикатори за резултат …

2.3 Срокът/периодът за изпълнение на проекта е – от …….до ………/…… месеца, считано от (*датата на сключването или друга посочена в договора*). Изпълнението на дейностите по договора започва[[1]](#footnote-1):

от датата на сключването на настоящия договор

или

от ……………….. *(посочва се конкретна дата, избрана от бенефициента)*

2.4Бенефициентът изпълнява проекта съгласно одобреното проектно предложение, в обема и вида, посочени в него, условията за изпълнение, утвърдени с условията за кандидатстване по процедура за подбор на проекти BG05M9OP001-1.051 „Съвместни дейности на социалните партньори“, Ръководство за бенефициенти за изпълнение на договори по процедура BG05M9OP001-1.051, клаузите на настоящия договор и приложенията към него.

1. **Условия за изпълнение на проекта**

**Финансиране на Проекта**

3.1 Общата сума на допустимите разходи за изпълнение на договора не може да надхвърля сумата по т. 2.2 от настоящия договор.

3.2 Разходите по договора се извършват в съответствие с предвиденото в секция „Бюджет“ от формуляра за кандидатстване и за дейностите, описани в него.

3.3 Окончателната сума на предоставената безвъзмездната финансова помощ се определя при спазване на членове 3.71, 3.72, 3.73 и 3.74 от настоящия договор.

3.4 Безвъзмездната финансова помощ не може да надхвърля сумата по т. 2.1 от договора.

3.5 За дейностите, финансирани по правилата на Европейския фонд за регионално развитие, са приложими правилата за допустимост, прилагани за този фонд, в размер на не повече от ....... % (посочва се допустимия размер съобразно всяка схема) от размера на преките допустими разходи по правилата на EСФ. - НЕПРИЛОЖИМО

**Техническо и финансово отчитане и плащания**

3.6 Исканията за верифициране на разходи и плащания се подкрепят с представяне на междинни и окончателен доклади в съответствие с член 3.33 и член 3.34 от договора.

3.7 Управляващият орган извършва междинни и окончателни плащания въз основа на искане на бенефициента. Предоставянето на безвъзмездна финансова помощ се извършва под формата на:

3.7.1

3.7.2 финансиране с единна ставка, определена чрез прилагане на процент към една или няколко определени категории разходи, при спазване на условията на чл. 60-64 от ЗУСЕСИФ

3.8 Управляващият орган извършва авансово плащане в срока по чл. 61, ал. 1 ЗУСЕСИФ, в случай, че авансовото плащане е обезпечено в пълен размер. (Обезпечение за авансово плащане не се изисква от бенефициенти – разпоредители с бюджет по чл.13, ал. 1, 3 и 4 от Закона за публичните финанси) и при следните условия:

3.8.1 В размер до 20 % от сумата, посочена в член 2.1 от настоящия договор и депозиране от страна на бенефициента в Управляващия орган на:

- искане за плащане генерирано в ИСУН 2020, придружено с банкова гаранция или застраховка „Разни финансови загуби” или застраховка „Гаранция за авансово плащане“, съгласно Ръководството за бенефициента за изпълнение на договори по процедура BG05M9OP001-1.051 “Съвместни дейности на социалните партньори“ за стойността на аванса, в полза на Управляващия орган, издадена от представляващия/ите или едно от представляващите Бенефициента лице/а, придружен с решение на колективния орган (когато е приложимо). В случаите на обезпечение на авансовото плащане с банкова гаранция, тя трябва да бъде безусловна и неотменима в полза на Управляващия орган. Същата се освобождава след извършване на финално плащане по договора, за което Управляващият орган уведомява банката – издател при поискване от страна на бенефициента.

3.9 Управляващият орган извършва междинни/окончателни плащания след верифициране на разходите въз основа на подадени от Бенефициента искания за междинно/окончателно плащане в ИСУН 2020, междинен/окончателен доклади, в съответствие с чл. 3.33 от настоящия договор и при условията на чл. 60-64 ЗУСЕСИФ и Наредба Н-3 от 22.05.2018 г.

Междинни и окончателни плащания се извършват след верифициране с цел потвърждаване допустимостта на извършените разходи и при наличие на физически и финансов напредък на проекта. Управляващият орган извършва плащането в 90-дневен срок от постъпване на искането за плащане на бенефициента.

В случай че не се верифицира пълния размер на исканата сума, Управляващият орган уведомява Бенефициента за размера на верифицираните разходи и за отказа да верифицира съответния размер предявени разходи, които не са допустими.

3.10 Общият размер на авансовото и междинните плащания не може да надвишава **80 % от стойността на финансовата подкрепа**

или

В случаите, при които авансовите плащания към бенефициентите са обезпечени с гаранция, издадена от банка или друга финансова институция, регистрирана в Република България, общият размер на авансовите и междинните плащания по един проект не може да надхвърля **95 % от стойността на финансовата подкрепа**.

3.11 Размерът на окончателното плащане се изчислява, като от всички общо верифицирани допустими разходи по проекта, финансирани чрез безвъзмездна финансова помощ, се приспадат извършените авансово и междинни плащания.

3.12 Когато верифицирани на Бенефициента разходи в последствие бъдат определени като недопустими от сертифициращ, одитиращ или друг контролиращ или одитен орган, то сумите по същите подлежат на възстановяване от Бенефициента. На възстановяване подлежат и сумите по регистрирани нередности. За целите на верификацията от страна на Бенефициента същият подава декларация за допустимост на разходите при представяне на междинен и/или окончателен отчети, ведно с искането за възстановяване на средства.

3.13 При представяне на междинни и окончателен технически доклади Бенефициентът е длъжен да представя чрез ИСУН 2020 и надлежно попълнена Таблица „Микроданни с участници (ЕСФ)“ в съответствие с изискванията на Управляващия орган, която е част от Ръководство за бенефициенти за изпълнение на договори по процедура BG05M9OP001-1.051 „Съвместни дейности на социалните партньори“

3.14 При представяне на окончателен доклад Бенефициентът е длъжен да представи чрез ИСУН 2020 и надлежно попълнена Картата за участие на всеки един участник. Картата е част от Ръководство за бенефициенти за изпълнение на договори по процедура BG05M9OP001-1.051 „Съвместни дейности на социалните партньори“

3.15 Разходите за изпълнение на дейностите са допустими за срока на изпълнение на договора, посочен в чл. 2.3 от настоящия договор, като разплащането по тях може да бъде извършвано и да се представи финален отчет, не по-късно от един месец след приключване на срока за изпълнение на договора.

**Партньор/и**

3.16 Бенефициентът изпълнява договора със следния/те партньор/и:

*(пълно наименование на партньора, съгласно документ за регистрация),* наричан по-нататък **„Партньор”** със седалище и адрес на управление: ...................., ЕИК ..................

*(пълно наименование на асоциирания партньор, съгласно документ за регистрация),* наричан по-нататък **„Асоцииран партньор”** със седалище и адрес на управление: ...................., ЕИК *...............................*

3.17. Бенефициентът е длъжен да сключи споразумение със своя/ите партньор/и и да им предостави копие от настоящия договор при спазване на разпоредбите на чл. 3.29 от настоящия договор.

**Други специфични условия**

3.18 При изпълнение на дейностите по проекта, Бенефициентът е длъжен да спазва:

* Наредба № Н-3/22.05.2018 г. на Министерство на финансите за определяне на правилата за плащания, за верификация и сертификация на разходите, за възстановяване и отписване на неправомерни разходи и за осчетоводяване, както и сроковете и правилата за приключване на счетоводната година по оперативните програми и програмите за европейско териториално сътрудничество;
* Указания на Министерство на финансите за третиране на данъка върху добавената стойност като допустим разход при изпълнение на проекти за оперативните програми, съфинансирани от ЕФРР, ЕСФ, Кохезионния фонд на ЕС и от ЕФМДР, за финансовата рамка 2014-2020 г.;
* Ръководство за бенефициенти за изпълнение на договори по процедура BG05M9OP001-1.051 „Съвместни дейности на социалните партньори“ по ОП РЧР 2014-2020;
* Единен наръчник на бенефициента за прилагане на правилата за информация и комуникация 2014-2020, публикуван на интернет страницата на Управляващия орган;
* Методология за регламентиране на възнагражденията по ОП РЧР.

3.19 При изпълнението на проекта и съставянето на документацията към него Бенефициентът прилага образците към Ръководството за бенефициенти за изпълнение на договори по процедура BG05M9OP001-051 и ги представя чрез ИСУН 2020. Представянето на документи и информация във формат, различен от задължителните образци може да доведе до неразглеждането им от управляващия орган или връщането им за корекция. В случай на връщане сроковете по разглеждането на тези документи спират да текат до повторното им подаване от страна на Бенефициента на данните в утвърдения образец.

3.20 При наличие на последващи ангажименти, бенефициентът е длъжен да спазва и изпълнява условията и сроковете на поетите в тази връзка отговорности. В случай на неизпълнение на поетите ангажименти за устойчивост и при условията на чл. 70, ал. 1 от ЗУСЕСИФ */следва да се конкретизират/*, Управляващият орган налага ...% корекция върху верифицираните разходи. */конкретизира се съгласно спецификата на съответната процедура /* - **не е приложимо**

3.21 Бенефициентът дава своето съгласие компетентният орган по приходите (по месторегистрация на бенефициента) да предоставя информация за бенефициента на Управляващия орган и/или на Сертифициращия орган при поискване.

3.22 Цялата кореспонденция, свързана с настоящия договор, трябва да бъде в писмена форма, на български език и да бъде водена чрез ИСУН 2020 при условията на подзаконовите актове към ЗУСЕСИФ, свързани с електронния обмен на данни чрез системата.

**Общи задължения**

3.23 Бенефициентът е длъжен да изпълни поетите ангажименти съобразно сключения договор и с оглед изпълнение на предвидените в проекта цели.

3.24 Бенефициентът изпълнява договора с грижата на добър стопанин, при спазване на принципите на икономичност, ефикасност, ефективност, публичност и прозрачност, в съответствие с най-добрите практики в съответната област и с настоящия договор.

3.25 За тази цел Бенефициентът осигурява всички финансови, човешки и материални ресурси, необходими за пълното и точно изпълнение на договора и предвидени в описанието на проекта дейности.

3.26 Бенефициентът изпълнява задълженията си самостоятелно или съвместно с един или повече партньори, ако такива са посочени в описанието на проекта и в договора.

Партньорите участват в изпълнението на договора и техните разходи са допустими на същото основание както разходите, направени от Бенефициента. Основната част от договора се осъществява от Бенефициента и, ако е приложимо, от неговите партньори.

3.27 Бенефициентът има право да сключва договори с изпълнители ако естеството на проекта изисква това. За тези случаи Бенефициентът се задължава да прилага процедурите за определяне на изпълнители съгласно глава четвърта от ЗУСЕСИФ, ПМС № 160/01.07.2016 г. за определяне правилата за разглеждане и оценяване на оферти и сключването на договорите в процедурата за избор с публична покана от бенефициенти на безвъзмездна финансова помощ от Европейските структурни и инвестиционни фондове или Закона за обществените поръчки и подзаконовите нормативни актове по прилагането му в случаите, когато се явява възложител по смисъла на Закона за обществените поръчки.

3.28 Бенефициентът е длъжен да сключи договорите с изпълнители при условията на чл. 39, ал. 4 ЗУСЕСИФ. Бенефициентът не включва в договорите с изпълнителите изисквания за минимална стойност на разходите, които да бъдат отчитани от него.

3.29 Бенефициентът и Управляващият орган са единствените страни по договора. Управляващият орган не признава съществуването на договорна връзка между него и партньорите или изпълнителите на Бенефициента. Само Бенефициентът е отговорен пред Управляващия орган за изпълнението на договора.

3.30 Бенефициентът гарантира, че условията, приложими към него по силата на членове 3.23, 3.24, 3.25, 3.36, 3.37, 3.38, 3.39, 3.40, 3.41, 3.42, 3.43, 3.44, 3.60, 3.61, 3.62, 3.63, 3.64, 3.65, 3.66, 3.67, 3.68, 3.69, 3.70, 3.71, 3.72, 3.73 и 3.74 се отнасят и до неговите партньори, а условията по членове 3.23, 3.24, 3.36, 3.37, 3.38, 3.39, 3.40, 3.41, 3.42, 3.43, 3.44, 3.68, 3.69 и 3.70 до всички негови изпълнители. Той е длъжен да включи разпоредби в този смисъл в договорите, които сключва с тези лица.

**Задължение за предоставяне на информация. Финансови и технически доклади**

3.31 Бенефициентът предоставя на Управляващия орган и Сертифициращия орган цялата изисквана информация относно изпълнението на договора в срок от 5 работни дни от поискването й, освен ако в закон или указания на проверяващия орган не е предвидено друго.

3.32 Ако Управляващият орган извършва текуща или последваща оценка на договора, Бенефициентът се задължава да предостави на Управляващия орган и/или на лицата, упълномощени от него, цялата документация или информация, която би спомогнала за успешното провеждане на оценката, както и да му предостави правата за достъп, предвидени в член 3.68.

3.33 Бенефициентът се задължава да изготви междинни доклади и окончателен доклад. Тези доклади се състоят от техническа част и финансова част и се изготвят в ИСУН 2020 и съгласно Ръководството за бенефициенти за изпълнение на договори по съответната процедура.

Докладите се отнасят до договора като цяло, без оглед на това каква част от него е финансирана чрез безвъзмездна финансова помощ и съдържат пълна информация за всички аспекти на изпълнението за описвания период. Към доклада се прилага опис на разходооправдателните документи, придружен с копия на документите за всички разходи, направени през периода, за който се отнася докладът, с информация за наименованието, размера, съответното перо в бюджета на проекта и посочване на разходооправдателния документ.

3.34 Докладите се изготвят на български език. Те се представят на Управляващия орган в следните срокове:

Междинни доклади се представят заедно с всяко искане за междинно плащане.

Окончателният доклад се изпраща до един месец след изтичане на срока на изпълнение на дейностите по договора

3.35 Ако Бенефициентът не предаде междинните и окончателния доклад на Управляващия орган по указания в чл. 3.33 от настоящия договор формат и в предвидения в чл. 3.34 срок и не изготви приемливо и изчерпателно писмено обяснение относно неизпълнението на това си задължение, Управляващият орган има право да прекрати договора по реда на член 3.56.1 а) и да изиска връщане на недължимо платените суми.

**Отговорност**

3.36Управляващият орган не носи отговорност за вреди, понесени от служителите или имуществото на Бенефициента по време на изпълнение на договора или като последица от него. Управляващият орган не дължи обезщетения или допълнителни плащания извън предвидените по договора, свързани с подобни вреди.

3.37Бенефициентът поема цялата отговорност към трети лица, в това число и отговорност за вреди от всякакъв характер, понесени от тези лица по време на изпълнение на договора или като последица от него. Управляващият орган не носи отговорност, произтичащата от искове или жалби вследствие нарушение на нормативни изисквания от страна на Бенефициента, неговите служители или лица, подчинени на неговите служители, или в резултат на нарушение на правата на трето лице.

**Конфликт на интереси**

3.38Бенефициентът не предприема каквито и да са дейности, които могат да го поставят в хипотеза на конфликт на интереси по смисъла на чл. 61 от Регламент (ЕС, Евратом) 2018/1046 и относимото национално законодателство. При наличие на такъв риск Бенефициентът предприема всички необходими мерки за избягване на конфликт на интереси, и уведомява незабавно Управляващия орган относно обстоятелство, което предизвиква или може да предизвика подобен конфликт.Конфликт на интереси е налице, когато безпристрастното и обективно упражняване на функциите по договора на което и да е лице, е опорочено поради причини, свързани със семейството, емоционалния живот, политическата или националната принадлежност, икономически интереси или всякакъв друг общ интерес, който то има с друго лице, съгласно чл. 61 от Регламент (ЕС, Евратом) 2018/1046 на ЕП и на Съвета от 18 юли 2018 година за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012.

**Поверителност**

3.39При спазване на разпоредбата на членове 3.65, 3.66, 3.67, 3.68, 3.69 и 3.70 Управляващият орган, Сертифициращият орган и Бенефициентът се задължават да запазят поверителността на всички поверително предоставени документи, информация или други материали

• за срок не по-малко от три години, считано от 31 декември след предаването на отчетите от страна на УО, в които са включени разходите по проекта, за проекти, за които сумата на общо допустимите разходи не надвишава левовата равностойност на 1 000 000 евро, за което УО уведомява бенефициента;

• за срок не по-малко от две години, считано от 31 декември след предаването на отчетите от страна на УО, в които са включени разходите по проекта, за проекти, за които сумата на общо допустимите разходи надвишава левовата равностойност на 1 000 000 евро, за което УО уведомява бенефициента;

•

Управляващият орган уведомява Бенефициента за началната дата, от която тече периодът.

Европейската комисия има право на достъп до всички документи, предоставени на Управляващия орган, като спазва същите изисквания за поверителност.

При реализиране на своите правомощия Управляващият орган, Сертифициращият орган, Бенефициентът и Европейската комисия спазват изискванията за защита на личните данни съобразно разпоредбите на **Регламент (ЕС) 2016/679 на Европейския парламент и на Съвета от 27 април 2016 година относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/EО** и приложимото национално законодателство.

**Мерки за информация и комуникация, насочени към обществеността**

3.40Бенефициентът е длъжен да направи всичко необходимо за разгласяване на факта, че договорът се финансира или съфинансира от Европейския социален фонд. Предприетите за тази цел мерки трябва да са в съответствие с приложимите правила за информация и комуникация, предвидени в Приложение XII от Регламент (ЕС) № 1303/2013 на Европейския парламент и на Съвета, изменено с чл. 272, параграф 68 от Регламент (ЕС, Евратом) 2018/1046 на Европейския Парламент и на Съвета от 18 юли 2018 година за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012 на Европейския парламент и на Съвета и Единния наръчник на Бенефициента за прилагане на правилата за информация и комуникация 2014-2020 г.

3.40.1 В случай на неспазване на задължителните мерки за информация и комуникация, насочени към обществеността, предвидени в Единния наръчник на Бенефициента за прилагане на правилата за информация и комуникация 2014-2020 г. и на основание чл. 70, ал.1, т. 6 от ЗУСЕСИФ, Управляващият орган ще наложи финансова корекция в размер на две на сто върху сумата на верифицираните разходи по проекта. В случай на промяна в нормативната уредба, свързана с процедурата или начина на определяне на финансови корекции или влизане в сила на нов нормативен акт, уреждащ тази материя, финансовата корекция ще бъде определена по правилата на нормативната уредба, действаща към момента на налагане на корекцията.

При липса на задължителните мерки за информация и комуникация, насочени към обществеността, предвидени в Единния наръчник на Бенефициента за прилагане на правилата за информация и комуникация 2014-2020 г. бенефициентът възстановява цялата сума на безвъзмездната финансова помощ.

3.41Във всички обяви или публикации, свързани с договора, както и на конференции и семинари, Бенефициентът е длъжен да уточни, че договорът е получил финансиране от Инициативата за младежка заетост и Европейския социален фонд чрез Оперативна програма “Развитие на човешките ресурси” 2014-2020.

3.42 Бенефициентът е съгласен Управляващия орган, националните одитни органи, Европейската комисия, Европейската служба за борба с измамите, Европейската сметна палата и външните одитори да публикуват неговото наименование и адрес, предназначението на отпуснатата безвъзмездна финансова помощ, максималния размер на помощта и съотношението на финансиране на допустимите разходи по договора, съгласно предвиденото в договора.

**Право на собственост/ползване на резултатите и закупеното оборудване**

3.43Правото на собственост, включително правата на интелектуална и индустриална собственост върху резултатите от договора, докладите и други документи, свързани с него, възникват за Бенефициента.

3.44Независимо от разпоредбите на член 3.43 и при спазване на разпоредбата на член 3.39, Бенефициентът предоставя на Управляващия орган и Сертифициращия орган, националните одитни органи, Европейската комисия, Европейската служба за борба с измамите, Европейската сметна палата и външни одитори правото да ползват свободно и съобразно обхвата на проверката всички документи, свързани с договора, независимо от формата им, при условие, че с това не се нарушават съществуващи права на интелектуална и индустриална собственост.

**Изменение на договора**

3.45Всякакви промени в текста на договора, вкл. на приложенията към него, се правят чрез ИСУН 2020 в писмена форма по взаимно съгласие на страните при условията на чл. 39 ЗУСЕСИФ.

Ако изменението е поискано от Бенефициента, последният трябва да представи искането си на вниманието на Управляващия орган в едномесечен срок преди предвидената дата на влизане на поправката в сила, освен ако са налице обстоятелства, надлежно обосновани от Бенефициента и приети от Управляващия орган.

3.46В случаите когато промяната в бюджета или описанието на дейностите (в т.ч промяна на план-график на дейностите, промяна на адреси и т.н.), не засяга основната цел на проекта и няма да попречи за постигане на планираните резултати, Бенефициентът има право да приложи изменението, за което задължително уведомява писмено Управляващия орган. В тези случаи не се сключва анекс.

Управляващият орган си запазва правото да не приеме направената промяна ако:

* По вид не е сред изброените по-горе;
* Липсва писмено уведомление за извършването й;
* Не е добре обоснована необходимостта от извършването й.

3.47 Недопустими са промени в бюджета на договора, водещи до увеличаване на първоначално договорения процент и размер на безвъзмездната финансова помощ по договора, посочени в чл. 3.1 на договора и/или до превишаване на средствата по бюджетни раздели, за които има нормативно определен процент.

**Прехвърляне на права и задължения по договора**

3.48Правата и задълженията по договора не могат да бъдат прехвърляни или възлагани на трето лице без изрично съгласие на УО.

**Срок за изпълнение на договора. Удължаване, спиране, извънредни обстоятелства и краен срок на договора**

3.49Срокът за изпълнение на дейностите по договора е посочен в чл. 2.3 на договора. Бенефициентът е длъжен да уведоми незабавно Управляващия орган за възникването на обстоятелства, които могат да възпрепятстват или забавят изпълнението на договора. Бенефициентът може да поиска удължаване на срока за изпълнение на договора не по-късно от един месец преди изтичането му, при условие, че срокът не излиза извън рамките за изпълнение на операцията по Оперативната програма и в съответствие с предвиденото в членове 3.45, 3.46 и 3.47 от настоящия договор. Искането трябва да бъде придружено от всички обосноваващи го доказателства, необходими за вземане на решение за изменение на договора.

3.50 Бенефициентът може да спре временно изпълнението на договора изцяло или отчасти при следните хипотези:

3.50.1 При възникване на извънредни обстоятелства, които правят продължаването му твърде трудно или рисковано. В този случай Бенефициентът уведомява незабавно Управляващия орган за това, като прилага цялата необходима информация.

3.50.2 Бенефициентът може да поиска временно спиране изцяло или отчасти, ако възникнат обстоятелства, които правят продължаването му твърде трудно или рисковано. В този случай Бенефициентът отправя мотивирано искане до Управляващия орган. Спирането се счита за настъпило от датата на одобрение от страна на Управляващия орган.

И в двете хипотези Бенефициентът е длъжен да направи необходимото, за да намали до минимум срока на спиране на изпълнението и да го възобнови, щом обстоятелствата позволят това, както и да уведоми незабавно Управляващия орган за тези свои действия.

3.51 Управляващият орган може да изиска от Бенефициента да преустанови временно изпълнението на договора в цялост или отчасти, ако възникнат обстоятелства, които правят продължаването му твърде трудно или рисковано. Договорът/финансирането може да бъде прекратен/о в съответствие с членове 3.55, 3.56, 3.57, 3.58 и 3.59. Ако договорът не е прекратен, Бенефициентът е длъжен да направи необходимото, за да намали до минимум срока на спиране на изпълнението и да го възобнови, щом обстоятелствата позволят това, с предварително писмено одобрение от страна на Управляващия орган.

3.52 Срокът на изпълнение се удължава с времетраенето на спирането на изпълнението, без да се засяга възможността за внасяне на изменения в договора, необходими за адаптирането му спрямо новите условия за изпълнение.

3.53 Извънредно/непредвидено обстоятелство е всяка непредвидима изключителна ситуация или събитие, което е извън контрола на Управляващия орган и бенефициента и не позволява изпълнението на договора. Възникването му не може да се отдаде на грешка или небрежност от страна на Управляващия орган и бенефициента (или от страна на техните изпълнители, представители или служители) и не може да се преодолее при полагане на дължимата грижа. Управляващия орган и бенефициента не могат да се позовават на недостатъци в оборудването или материалите или закъснения в предоставянето им, на трудови спорове, стачки или финансови затруднения, като на обстоятелства, представляващи извънредно обстоятелство. Управляващия орган и бенефициента не отговарят за нарушение на договора, ако не са в състояние да ги изпълняват поради възникване на извънредно обстоятелство. Без да се засягат разпоредбите на членове 3.56 и 3.58, страната, засегната от извънредно обстоятелство, е длъжна да уведоми незабавно другата страна за възникването на извънредно обстоятелство, като посочи характера, вероятната продължителност и предвидимите последици от възникването му, както и да предприеме всички необходими мерки за ограничаване до минимум на възможните вредни последици.

3.54 Задълженията на Управляващия орган към Бенефициента за всички неизвършени плащания по договора са невалидни в случаите по чл. 86 и 136 от Регламент (ЕС) № 1303/2013 на Европейския парламент и на Съвета като договорът се прекратява. Бенефициентът носи риска от ненавременно представяне на исканията на сертифициране на разходите. Договарящият орган уведомява в писмен вид Бенефициента за изтичането на сроковете по чл. 86 и 136 от Регламент (ЕС) № 1303/2013 на Европейския парламент и на Съвета най-малко 6 месеца преди изтичането им.

**Прекратяване на административния договор****/финансирането**

3.55Когато Управляващият орган или Бенефициентът са на мнение, че договорът повече не може да се изпълнява ефективно, то следва изясняване на тези обстоятелства при размяна на съответна кореспонденция. Ако страните не постигнат споразумение за разрешаване на проблема, всяка от тях има право да инициира прекратяване на договора с двумесечно писмено предизвестие,

3.56Освен при условията на ЗУСЕСИФУправляващият орган има право да прекрати административния договор без предизвестие и без да изплаща каквито и да било обезщетения, при наличие на следните изброени хипотези:

3.56.1 Управляващият орган има право да прекрати договора в случай, че Бенефициентът:

a) неоснователно не изпълни някое от задълженията си и продължава да не го прави или не представя задоволително обяснение в срок от 5 работни дни след изпращането на писмено уведомление, включително при констатирана нередност от страна на Управляващия орган;

б) е обявен в несъстоятелност, или спрямо него е открито производство по несъстоятелност или се намира в производство по ликвидация;

в) извърши промяна в правно-организационната си форма или предприеме преобразуване, освен ако предварително е уведомил Управляващия орган и последният е изразил писмено съгласие да продължи договорните отношения с новото или преобразуваното юридическо лице.

3.56.2 Управляващият орган има право да прекрати договора в случай, че:

а) Лице представляващо или управляващо Бенефициента образува, участва или ръководи организирана престъпна група или е осъдено с влязла в сила присъда за престъпление от общ характер по глава пета, шеста, седма, осма или девета от особената част на НК, или е освободено от наказателна отговорност по реда на чл. 78а от НК.

В случай, че за лице представляващо бенефициента са налице обстоятелства за отстраняване от участие в процедура за възлагане на обществена поръчка съгласно чл. 54 от Закона за обществените поръчки и посочените в документите по чл.26, ал.1 от ЗУСЕСИФ обстоятелства по чл. 55 от ЗОП, или което не е изпълнило разпореждане на Европейската комисия за възстановяване на предоставената им неправомерна и несъвместима държавна помощ

б) Бенефициентът не спазва разпоредбите на членове 3.38, 3.48, 3.65, 3.66, 3.67, 3.68, 3.69 и 3.70;

в) Бенефициентът декларира неверни или непълни данни с цел да получи безвъзмездната финансова помощ, предмет на договора, или представи доклади, които не отразяват действителното положение.

г) Бенефициентът не поднови статута си на представителна организация на национално равнище в хода на изпълнение на административния договор.

3.57 Управляващият орган може да отмени договора без предизвестие и без да дължи обезщетение и в случаите, че Бенефициентът осъществи неправомерни действия в ущърб на финансовите интереси на Европейската общност. Това условие се отнася и до партньорите, изпълнителите и представителите на Бенефициента

3.58 В случай на отмяна на договора Бенефициентът има право да получи само такава част от безвъзмездната финансова помощ, която е верифицирана по надлежния ред, отговаря на изпълнената част от договора, като се изключват разходите, свързани с текущи ангажименти, които следва да бъдат изпълнени след прекратяването на договора. За тази цел Бенефициентът следва да представи искане за плащане и заключителен доклад в съответствие с членове 3.33 и 3.34.

3.59 В случаите, описани в горните членове, Управляващият орган има право да вземе предпазни мерки, които се изразяват във временно прекратяване на плащанията без предизвестие.

**Допустими разходи**

3.60Без да противоречи на разпоредбите на Регламент (ЕС) № 1303/2013 на Европейския парламент и на Съвета и Регламент (ЕС) № 1304/2013 на Европейския парламент и на Съвета, както и на глава пета, раздел първи от ЗУСЕСИФ, за да бъдат признати за допустими по договора, разходите трябва да отговарят на изискванията, предвидени в Условията за кандидатстване по конкретната процедура.

**Плащания**

3.61Управляващият орган извършва плащанията в съответствие с условията на глава пета, раздел втори от ЗУСЕСИФ

3.62Сумите, изплащани от Управляващия орган се превеждат в банкова сметка на Бенефициента по проекта, посочена в ИСУН 2020.

3.63Договарящият орган извършва плащанията в лева, съобразно разпоредбите на договора.

3.64 Всички лихви по банковата сметка на бенефициента, посочена във формуляра за финансова идентификация, или евентуални приходи и/или други печалби по смисъла на чл. 3.73, генерирани по време на изпълнението на договора, натрупани върху средства, изплатени от Управляващия орган на Бенефициента, се приспадат от последващо плащане до размера на дължимата сума или се възстановяват на Управляващия орган, в случаите, когато ги надхвърлят.

**Счетоводни отчети и технически и финансови проверки**

3.65Бенефициентът трябва да води точна и редовна документация и счетоводни отчети, отразяващи изпълнението на договора, използвайки подходяща електронна система за документация и двустранно счетоводство. Тези системи могат да са неразделна част от текущата счетоводна система на Бенефициента или допълнение към тази система, така че да бъде осигурена отделна счетоводна аналитичност само за дейностите по Договора. Тази система следва да се прилага в съответствие със националното законодателство. Счетоводните отчети и разходите, свързани с договора, трябва да подлежат на ясно идентифициране и проверка.

3.66 В случаите, когато бенефициентът не е бюджетно предприятие и избраната по договора схема на плащане включва авансово плащане, той се задължава да гарантира, че генерираните лихви по банковата сметка, посочена във формуляра за финансова идентификация, могат да бъдат проследими и доказани, както и, че информацията по банковата сметка ще позволи лесното идентифициране и проследяване на разходите до и в счетоводните му системи. Счетоводните отчети трябва да съдържат данни за натрупаните лихви върху средствата, изплатени от Управляващия орган.

3.67 Бенефициентът трябва да гарантира, че данните, посочени в докладите (междинни и окончателен), предвидени в член 3.33, отговарят на тези в счетоводната система и документация и са налични до изтичане на сроковете за съхранение на документацията.

3.68 Бенефициентът е длъжен да допуска Управляващия орган, Сертифициращия орган, националните одитни органи, Европейската комисия, Европейската служба за борба с измамите, Европейската сметна палата и външни одитори да проверяват, посредством проучване на документацията му или проверки на място, изпълнението на договора, и да проведат пълен одит, при необходимост, въз основа на разходооправдателните документи, приложени към счетоводните отчети, счетоводната документация и други документи, свързани с финансирането на договора. Бенефициентът е длъжен да осигури наличността на документите в съответствие с изискванията на чл. 140 от Регламент (ЕС) № 1303/2013 на Европейския парламент и на Съвета, допълнен с чл. 272, параграф 61 от Регламент (ЕС, Евратом) 2018/1046 на Европейския Парламент и на Съвета от 18 юли 2018 година за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012.

Бенефициентът е длъжен да допусне Управляващия орган, Сертифициращия орган, националните одитни органи, Европейската служба за борба с измамите и външни одитори да извършат проверки и инспекции на място в съответствие с процедурите, предвидени в законодателството на Европейската общност за защита на финансовите интереси на Европейските общности срещу измами и други нарушения и приложимото национално законодателство.

За тази цел Бенефициентът се задължава да предостави на служителите или представителите на Управляващия орган, Сертифициращия орган, националните одитни органи, Европейската комисия, Европейската служба за борба с измамите и Европейската сметна палата, както и на външни одитори достъп до местата, където се осъществява договорът, в това число и достъп до неговите информационни системи, както и до всички документи и бази данни, свързани с финансово-техническото управление на договора, както и да направи всичко необходимо, за да улесни работата им. Достъпът, предоставен на служителите или представителите на Управляващия орган, Сертифициращия орган, националните одитни органи, Европейската комисия, Европейската служба за борба с измамите, Европейската сметна палата и външните одитори трябва да бъде поверителен спрямо трети страни без ущърб на публично-правните им задължения. Документите трябва да се съхраняват на достъпно място и да са картотекирани по начин, който улеснява проверката, а Бенефициентът следва да уведоми Управляващия орган за точното им местонахождение.

3.69 Бенефициентът гарантира, че правата на Управляващия орган, Сертифициращия орган, националните одитни органи, Европейската комисия, Европейската служба за борба с измамите, Европейската сметна палата и външните одитори да извършват одити, проверки и проучвания, ще се упражняват равноправно, при еднакви условия и в съответствие с еднакви правила и по отношение на неговите партньори и подизпълнители. Когато партньор или подизпълнител на Бенефициента е международна организация, се прилагат споразумения за проверки, сключени между тази организация и Европейската комисия.

3.70 Цялата документация по проекта се съхранява или под формата на оригинали, или в заверени версии верни с оригинала, на общоприети носители на данни. Съхранението се извършва в съответствие с изискванията на Закона за счетоводството като счетоводната система и документация са налични до изтичане на сроковете за съхранение на документацията, указани в чл.140 от Регламент (ЕС) № 1303/2013, допълнен с чл. 272, параграф 61 от Регламент (ЕС, Евратом) 2018/1046 на Европейския Парламент и на Съвета от 18 юли 2018 година за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012.

Всички разходооправдателни и други документи с доказателствена стойност за проекти, за които сумата на допустимите разходи не надвишава левовата равностойност на 1 000 000 евро се съхраняват за период от три години, считано от 31 декември след предаването на отчетите, в които са включени разходите по проекта от страна на УО, за което последният уведомява Бенефициента.

Всички разходооправдателни и други документи с доказателствена стойност за проекти, за които сумата на допустимите разходи надвишава левовата равностойност на 1 000 000 евро се съхраняват за период от две години, считано от 31 декември след представянето на отчетите, в които са включени окончателните разходи по приключения проект от страна на УО, за което последният уведомява Бенефициента.

Сроковете се спират да текат в случай на съдебни процедури или по надлежно обосновано искане на Европейската комисия.

**Окончателен размер на финансирането, предоставено от Управляващия орган**

3.71Общата сума, която Управляващият орган ще изплати на Бенефициента, не може да надвишава максималния размер на безвъзмездната финансова помощ, предвиден в член 2.1 от договора.

3.72Ако при приключването на договора подлежащите на възстановяване разходи възлизат на сума, по-малка от предвидения общ разход, посочен в член 2.1, приносът на Управляващия орган се ограничава до тази сума.

3.73Бенефициентът приема, че безвъзмездната финансова помощ не може при никакви обстоятелства да му носи печалба и трябва да бъде ограничена до сумата, необходима за възстановяване на разходите по договора след приспадане на генерираните при изпълнение на договора приходи. Под печалба се разбира превишението на приходите над разходите по конкретния договор към момента на подаване на искането за окончателно плащане. Прихващане може да бъде извършвано и при декларирани и доказани приходи при междинните плащания.

3.74Размерът на безвъзмездната финансова помощ по договора е дължим до размера на верифицираните допустими разходи по чл. 3.60. Извършените от Бенефициента недопустими разходи не подлежат на възстановяване.

**Възстановяване**

3.75Бенефициентът се задължава да възстанови на Управляващия орган всички средства, платени в повече от разходите, на които Бенефициентът има право, недължимо платени и надплатени суми, неправомерно получени или неправомерно усвоени средства, в срок от 14 дни от датата на получаване на решението по чл. 73, ал. 1 от ЗУСЕСИФ.

Управляващият орган може да прихване дължимите средства за възстановяване, включително и лихвата по тях, от последващи плащания на средства, на които бенефициентът има право, когато същите не са възстановени в посочения срок.

Бенефициентът се задължава да възстанови и средствата, които са били обект на финансова корекция, наложена или е в резултат на проверки от страна на управляващ, контролиращи и одитиращи органи. На възстановяване подлежат и всички средства, произтичащи от разходи, които са в резултат на констатирани нередности независимо от датата на тяхното установяване.

3.76В случай че Бенефициентът не върне изисканите суми в срока, определен в чл. 3.75 Управляващият орган има право на обезщетение за забавено плащане в размер на законовата лихва за периода на просрочието.

3.77 Сумите, включително лихвите по тях, подлежащи на възстановяване от Бенефициента, могат да бъдат прихванати от всякакви суми, дължими от Управляващия орган на Бенефициента, включително от други действащи договори.

3.78 Банковите такси, свързани с връщането на дължими суми на Управляващия орган, са изцяло за сметка на Бенефициента.

3.79 В случай, че Бенефициентът не изпълни доброволно задължението се пристъпва към един от следните способи за възстановяване:

* прихващане на дължимите суми, включително начислените лихви за просрочие, от последващи плащания по договора за предоставяне на безвъзмездна финансова помощ, или от други действащи договори на Бенефициента. Дължимите суми се прихващат в рамките до 90 дни след изтичане на срока за доброволно изпълнение от последващо искане за плащане, постъпило в Управляващия орган;
* упражняване на права по учредени или издадени от Бенефициента обезпечения по договора за предоставяне на финансова помощ.

3.80 При невъзможност да се приложат способите по чл. 3.79 Управляващият орган уведомява Националната агенция за приходите за принудително събиране на вземанията.

**Приложим закон и уреждане на спорове**

3.81По отношение на настоящия договор се прилага законодателството на Република България.

**4. Одобреният проект и документите по чл. 26, ал. 1 от Закона за управление на средствата от Европейските структурни и инвестиционни фондове, в частта, определяща условията за изпълнение, са неразделна част от настоящия договор. Неразделна част от договора са и следните приложения:**

1. Формуляр за кандидатстване

2. Споразумение за партньорство;

3. Формуляр за финансова идентификация;

В случай на противоречие между текста на приложенията и разпоредбите на настоящия договор, с предимство се прилагат разпоредбите на договора. В случай на противоречие между текстовете в „План за изпълнение/Дейности по проекта“ и „Бюджет“, включително – „Финансова информация – източници на финансиране“, които са част от Формуляра за кандидатстване, с предимство се прилагат разпоредбите на „Бюджет“ и „Финансова информация – източници на финансиране“.

Договорът влиза в сила след изтичане на срока за обжалването му. В случай, че същият е оспорен – от влизане в сила на съдебния акт. Настоящият договор подлежи на оспорване пред компетентния административен съд по реда на АПК в срок от 14 дни[[2]](#footnote-2).

На основание чл. 19г от АПК се допуска предварително изпълнение на договора поради следните мотиви: налице е обществен интерес от изпълнението на административния договор, тъй като в резултат на предоставената безвъзмездна финансова помощ от ЕСИФ и по-конкретно чрез реализацията на дейностите на конкретния проект ще се достигне до изпълнението на стратегическите цели на държавата, подробно описани в Споразумението за партньорство с ЕС и съответно на ОП РЧР. В случая недопускането на предварително изпълнение би попречило на постигането на целите и индикаторите, заложени в договора, същото е необходимо с оглед ненакърняване на обществения интерес.

Настоящият договор се сключи в два еднообразни екземпляра - един за бенефициента и един за УО.

**РЪКОВОДИТЕЛ НА ЗА БЕНЕФИЦИЕНТА**

**УПРАВЛЯВАЩИЯ ОРГАН**

**………………………… …………………………**

[*име и длъжност на лицето*] [*име и длъжност на лицето*]

[подпис] [подпис]

[дата][дата]

[*име и длъжност на лице с право на втори подпис*]

[подпис]

[дата]

[*име и длъжност на лице с право на втори подпис –* ***ако е приложимо***]

[подпис]

[дата]

1. Преди сключване на договора бенефициентът посочва варианта на изпълнение по чл. 2.3 [↑](#footnote-ref-1)
2. На основание чл. 19г от АПК е допустимо предварително изпълнение. [↑](#footnote-ref-2)